
ЕКСПЕРИМЕНТЪТ

Стилиста

Агент 3

Елиът

________________________________________________________
Фил
Ама че студ. Стар съм вече за това. 
Майк
Внимавай с детонаторите.
Фил
Внимавам. Притеснявам се за пръстите си.

Майк
Стига си хленчел. Ако закъснеем, губим разрешителното.

Фил
Добре де, минутка още.

Работник 1
Зона едно – чисто.

Работник 2
Зона две е чиста.

Работник 3
Зона 3 – чиста.

Работник 4
Зона 4 – чиста.

Работник 5
Един бездомник в зона пет. Изведете го оттам.

Работник 6
Зона шест – чиста.

Майк
Добре, момчета, сградата е опразнена. Привършвайте и излизайте. Взривяваме след три минути.

Работник 7
Три минути до взрива.

Фил
Къде ще ходим? В „Стейтсайд дайнър” на сандвичи?

Денис
А защо не на пържолка в „Корас”.
Фил
Можем да отскочим и до „Парквю”.

Денис
Да бе.

Фил
Какво?

Денис
Какво ли? Заради сервитьорката? Как й беше името?

Фил
Марси ли? Не. Заради вкусното говеждо.

Денис
Да, говеждото на име Марси. Чакай малко.

Фил
Какво има? Добре ли си? Денис? Проблем ли има?

Денис
Не. Не знам…

Фил
Нали провери?

Денис
Да, само че… Не знам. Изведнъж почувствах нещо странно.

Фил
Така ли? Аз също – че ще пукнем, ако не се изнесем бързо. Хайде, човече.

Денис
Обади се на Майк. Искам да проверя още веднъж.

Фил
Стига, Денис! Къде отиваш? Само нас двамата чакат! 
Денис
По дяволите! Ето го!

Фил
Къде отиваме?

Денис
Пропуснали сме нещо. По план тук има друго помещение. Няма логика.

Майк
Фил, там ли е Денис? Какво става? Времето тече.

Фил
Още две минути и идваме. 
Денис
Чу ли това?

Фил
Какво?

Денис
Бие на кухо.

Фил
Я стига. Сградата е огледана щателно. Отдолу са  основите на сградата.

Денис
Да не би да са кухи?
Фил
Вероятно е напукване от студа. Бетонът се е напукал. … Майк, ела веднага, ако обичаш.

Денис
Това… определено го нямаше в плана на сградата.

Фил
За Бога, каква е тази миризма?

Майк
Какво ли е било това тук?

Фил
Не знам, но е доста старо.

Майк
Сам виждам това. V
Фил
Какво е това? … Боже Господи!

Оливия
Ела?
Ела
Мама ми се сърди, ако я събудя рано.

Оливия
Тя си е такава. Ела при мен. Искаш ли… палачинки?

Ела
Да!

Оливия
Искаш? Добре.

Надпис

Чарли
Франсис. Здравей, Джим. Как си, приятелю? Разбрах, че кметът ви е имал проблеми. Сигурно е било ад за колегите. Кога? Някой вземал ли е нещо от факса през последните пет минути?

Агент 1
Не, сър. 

Чарли
Пак ще ти звънна.

КАНЯ ВИ ДА ВИДИТЕ НАЙ-НОВАТА МИ РАБОТА ДНЕС В БОСТЪН
Рейчъл
Лив, извинявай. Казах й да те остави да си поспиш.

Оливия
И тя ме остави до 6:17.

Рейчъл
За нея това е късно.

Ела
Коя от двете?

Рейчъл
Жълтата.

Ела
Лельо Лив?
Оливия
Определено жълтата.

Ела
Каза ли й?

Рейчъл
Иди се преоблечи.

Ела
Добре.

Оливия
Какво?

Рейчъл
Вчера си търсихме квартира.

Оливия
Така ли? Мислите да се местите в Бостън?

Рейчъл
Да. На Ела й харесва тук. На мен също.

Оливия
Знаеш, че можете да останете колкото искате.

Рейчъл
Знам, но не е нужно да те будят всяка сутрин в ранни зори.

Оливия
Ако имаш предвид Ела, тя не ми пречи. Ало?

Чарли
Аз съм. Стилиста се е завърнал.

Оливия
Откъде знаеш? Изпратил е факс?

Чарли
Да. Колегите в Хартфорд също.

Оливия
Имаме ли следа?

Чарли
Изпратен е от един магазин в Алстън. Изпратих Мейсън и Люис да разпитат служителите. Дано някой ни го опише.

Оливия
Добре, идвам след петнадесет минути.

Рейчъл
Нова ужасна случка, за която не можеш да ми кажеш ли?

Оливия
Да. Добре де, след четиринадесет.

Бройлс
Моля? Агент Дънам?

Оливия
О, здравей…

Бройлс
Вземи двамата Бишъп и елате в детската болница.

Оливия
Всъщност току-що ми се обадиха по стар случай и…

Бройлс
(прек.) Ще почака.

Надпис
ДЕТСКА БОЛНИЦА, БОСТЪН

Бройлс
След като намерили момчето, работниците претърсили тунелите. Оказва се, че те са зазидани поне от седемдесет години. Мястото е било истински саркофаг. Долу имало само плъхове, буболечки и детето.

Оливия
Знаем ли как се е озовало там? … Колко е бледо само.

Бройлс
Сякаш пигментацията му се променя.
Уолтър
Сигурно от години не е виждало слънце.

Питър
Има ли си име?

Бройлс
Не е казало нито дума досега. Доктор Бишъп, имате ли идеи?

Уолтър
Може би, но първо ми трябва нещо специално. Моят въртящ се диск.

Бройлс
Това лабораторен уред ли е?
Уолтър
Не. Въртящ се диск. Грамофон. Обичате музиката, нали, господин Бройлс? Представете си каква мъка е да имате богата колекция от плочи, а да нямате грамофон. 

Питър
Мъка ли?

Бройлс
Ще ви го доставят. Това е доктор Уиник, завеждащ детското отделение.

Д-р Уиник
Вижте, разбирам, че агенцията ви проявява интерес към това момче, но то е силно травмирано.

Питър
Болен ли е?

Д-р Уиник
Не можем да кажем още, но му е трудно да диша. Ще му даваме кислород.

Уолтър
Не, не! Недейте! Аз не бих го направил. Казахте, че тунелите били зазидани. Очевидно момчето е живяло дълго време в среда, бедна на кислород и организмът му постепенно се е адаптирал към нея. Затова му е трудно да диша.
Д-р Уиник
Не смятам така.

Уолтър
Не ме интересува какво смятате освен, ако нямате по-висок коефициент на интелигентност от мен. Ако сега му дадете кислород, дробовете му ще се напълнят с течност и то ще умре. … Трябва да го лишим от кислород. Сложете му назална канюла и му давайте ниско съдържание на кислород. Пет процента като начало. V 

Стилиста
Грифон.

Момиче
Моля?

Стилиста
Татуировката ви. Тяло на лъв и глава на орел. Това е грифон, нали?

Момиче
Избрах го от шаблоните. Много ми хареса.

Стилиста
Да, добър избор. Боля ли много? Винаги съм мислел, че татуировките болят много.

Момиче
Не болят много.

Стилиста
Извинявайте, не исках да ви засегна.
Момиче
Не сте. V Хей! Искате ли помощ?

Стилиста
Не, благодаря. … Всъщност, честно казано, малко помощ няма да ми навреди. Готин мотор! Каква марка е?

Момиче
„Харли – Шавълхед” 67-ма. Красавец!

Стилиста
Да, и още как. V V
Уолтър
Всеки момент…
Д-р Уиник
Получи се.

Уолтър
Увеличавайте кислорода с десет процента на всеки час, за да се аклиматизира.

Оливия
Казвате, че не говори. А дали може да ни чува?
Д-р Уиник
Тимпаничната мембрана не е увредена. Той изглежда доста здрав като се има предвид къде е живял. Сърцето му е добре, кръвното налягане – стабилно.

Оливия
Как е оцелял там долу? С какво се е хранел?

Уолтър
С плъхове… предполагам. С разни насекоми, богати на протеин. Много са вкусни, особено стоножките, макар че са бедни на някои минерали, което обяснява проблема с фоликулите му.

Питър
Липсата на окосменост.

Уолтър
Изследвахте ли урината?

Д-р Уиник
Все още не. Подхранваме го венозно. Не се е облекчавал, откакто го доведоха.

Уолтър
Не мога да го виня, че не иска да се храни. Изглежда по-зле и от храната в клиника „Сент Клеър”.

Д-р Уиник
Били сте лекар в клиника „Сент Клеър”?

Уолтър
Не, не. Не съм лекар по професия. Бях техен пациент.

Питър
Какво чувство за хумор само!

Уолтър
Хм?

Питър
Уолтър, запази тези шеги само за нас, а?

Оливия
Здравей. Аз се казвам Оливия. А ти? Телефонът ми. Чарли ми звъни. Здравей, още съм в болницата.

Уолтър
Сигурно не помниш, но ти също не говореше много като малък.

Оливия
(репликата почти не се чува) Би ли ми дал адреса? Добре, кажи му, че идвам при първа възможност. Обадили са се на Чарли за Стилиста. Отивам при него. V
Уолтър
Какво пише?

Оливия
Сам Гилмор.

Питър
Той може да пише?

Оливия
Така ли се казваш?

Бройлс
Ще проверя дали има Сам Гилмор в Масачузетс.

Агент 2
Тялото е намерено малко след шест вечерта. Тази част от парка е пуста по това време на годината. Две деца минавали напряко и я открили. Почеркът е на Стилиста. Играл си е с трупа й. Оставил я е тук, за да я види целия свят. До момента знаем, че е местно момиче, съдебен куриер от Уестън. Най-близките й роднини вече са уведомени.
Чарли
Саманта Гилмор.

Оливия
Сам Гилмор ли каза?

Чарли
Да, Саманта Гилмор. Познаваш ли я? Прозвището на престъпника е Стилиста. Някои от вас ще си спомнят, че първата ни среща с него беше преди три години. Само за два дни той уби четири жени в Лоуел и Джамайка Плейн, след което убийствата спряха.
Телефонистка
Изчакайте така за доктор Уиник.

Оливия
(прек.) Да.

Телефонистка
(прек.) Момент.

Чарли
Почеркът е на Стилиста. Отвлича, упоява и убива жертвите си. След като ги убие, използва хирургически инструменти и химикали и ги разкрасява. В този случай е избелил кожата й, свалил е пиърсинга по тялото й и е боядисал косата й.

Телефонистка
(прек.) Ще й предам за вас.
Оливия
Благодаря.

Чарли
Както преди, днес ни бе изпратен факс-покана да видим новото му творение.

Бройлс
(прек.) Нещо ново?

Оливия
Не. Звънях в болницата. Ще правят скенер на момчето. После ще го разпитам. Изпратих снимката му на близките и приятелите на Саманта Гилмор, но до момента никой не го е разпознал.

Бройлс
Нали не си очаквала да го разпознаят?
Оливия
Не.

Бройлс
Тогава къде е връзката според теб? V
Уолтър
Амала и Камала – момичетата вълци от Индия. И… и Мари Анжелик Меми Льо Бланк, дивото момиче от Шампан. Подивели деца, които са расли напълно изолирано, както нашето момче, в продължение на години.

Питър
Да, но никое от тях не е могло да пише.

Бройлс
Смятате, че то е отрасло там долу?

Уолтър
Съдейки по кръвната картина – да. Сигурен съм, че липсата на витамин Д, както пълното отсъствие на лактобацилус…

Питър
(прек.) Бактерии, които смилат храната ни. Има ги навсякъде.
Уолтър
Точно така. Ако момчето е живяло на повърхността, щеше да има такива бактерии.

Оливия
От това обаче не става ясно как се е озовало там. Нали тунелите били зазидани в продължение на десетилетия? Момчето е не повече от десетгодишно.

Уолтър
Да, на толкова изглежда.

Бройлс
Смятате, че е по-голямо?

Уолтър
При тези условия на живот и липсата на кислород и светлина, то може да е на доста повече години.

Оливия
Но и това не обяснява откъде знае за Саманта Гилмор.

Уолтър
Така е. Няма обяснение, но добрата новина, господин Бройлс е, че си намерих грамофона. Няма нужда да ми купувате нов. Моят се оказа под мивката в тоалетната. Очевидно съм седял на…
Питър
(прек.) Уолтър, не навлизай в подробности.

Агент 3
Агент Дънам, още един факс. Стилиста ще убива пак. V
Жена
Леко! Леко!

Стилиста
Красиво куче!

Жена
Благодаря.

Стилиста
Нали не хапе?

Жена
Не. Казва се Мак.

Стилиста
Здравей, Мак. Хей, Маки! V
Оливия
Здравей. Те… Казаха ми, че не си хапнал още нищо. … Затова… не знам защо реших, че това ще ти хареса повече, отколкото месото. Като бях малка, само такива ядях. Без жълтите. Много ми приличаха на лекарство. Искаш ли един? Точно така. Браво. … Благодаря. … Вчера ти написа едно име. Помниш ли? Днес ще ми кажеш ли твоето име?
Елиът
Добре се справяте. Елиът Майкълс от Социални грижи.

Оливия
Оливия Дънам, ФБР.

Елиът
Хъм…, може ли да ти отнема госпожица Дънам за няколко минути? Обещавам, че ще я върна.

Оливия
Ще бъда отпред.

Елиът
Доктор Уиник ми каза за интереса ви към момчето.

Оливия
Обстоятелствата, при които беше открито събудиха нашия интерес.

Елиът
Странно, нали? … Успяхте ли да научите нещо повече за него? Името му или откъде е.

Оливия
Не. Опасявам се, че още не.

Елиът
Няма да ви се пречкам. Просто реших да го видя, преди да задвижим нещата.
Оливия
Как така?

Елиът
Как така? Ами…, физически той изглежда напълно здрав, така че уредих да го преместят.

Оливия
Да го преместят?

Елиът
В заведение, където да получи нужните грижи.

Оливия
Кога?

Елиът
Утре…, надявам се. Ако всички документи са наред.
Оливия
Какво става?

Сестра
Не знам. Пулсът му се ускори.

Оливия
Спокойно. Спокойно. Не се вълнувай. Шшш. Всичко ще е наред.

Сестра
Да извикам ли лекаря?

Оливия
Мисля, че няма нужда.

Сестра
Добре.

Елиът
Всичко наред ли е?

Оливия
Бихте ли ни оставили за секунда?

Елиът
Разбира се. Не бързайте.

Оливия
Благодаря.

Елиът
В болницата съм. Май открихме още едно.

Оливия
Ще те оставя да си почиваш. V

Оливия
Откри ли нещо?

Чарли
Току-що пристигам и аз. Какъв е планът? Да ходим от врата на врата?

Оливия
Ако имаш по-добра идея…

Чарли
Добре. Ти на изток, аз – на запад.

Оливия
Добре.

Стилиста
Шшш! Шшш! V Шшш! Шшш! … Браво. Послушно момиче. V
Рейчъл
Искаш ли компания?

Оливия
Разбира се.

Рейчъл
Снощи не те чух да си идваш или ти изобщо не се прибра?

Оливия
Не. Не се прибрах.

Рейчъл
Вечеряла ли си?

Оливия
Ядох бонбони.

Рейчъл
Лив…, харесва ли ти? Работата?

Оливия
Да, като цяло да. Днес не особено. Тръгнахме по погрешна следа. А ти? Защо не спиш?

Рейчъл
Хъм…

Оливия
Извинявай. Ало?

Чарли
Намерихме втората жертва. Кейт Харпър.
Оливия
Къде?

Чарли
Точно пред катедралата. Запалил е свещи около жената. Добрата новина е, че най-после имаме улика. Намерили са кръв под ноктите й. Сега я изследват.

Оливя
Добре. Веднага идвам.

Чарли
Има още нещо, Лив. Адресът, който ни даде момчето. Малко след като сме си тръгнали, един съсед е намерил куче, завързано за оградата. Скимтяло е. Било е на убитата.

Оливия
Били сме там.

Чарли
Как можехме да знаем, Лив?

Оливия
Момчето се опита да ни каже, познало е и ние бяхме там. V
Питър
Уолтър, Оливия е тук. Иска да говори с теб. Уолтър!

Уолтър
Да дойде по-късно. Тъкмо влизам във ваната.

Питър
Не може по-късно. И без това е късно вече. Тя иска да те пита нещо.

Уолтър
Честно, Питър, не мога да… Агент Дънам? Питър, защо не ми каза, че агент Дънам е тук?
Питър
Точно това ти казах.

Уолтър
Как мога да помогна?

Оливия
Уолтър, оказва се, че момчето е право. То ми даде следа, а аз не знаех какво да търся. Ти какво мислиш по въпроса? Как да говоря с него и как то прави това?

Уолтър
Мисля, че знам как го прави. Понеже дълго време е живяло под земята, то е изградило повишена чувствителност към светлината и звука. Може също да е чувствително към човешките емоции. Като огромен нерв, който усеща чувствата и намеренията на околните. На убиеца, например.

Оливия
Искаш да кажеш, че е медиум?
Уолтър
Не, не. По-скоро акула.

Питър
Акула ли?

Уолтър
Електромагнитното поле на акулите им помага да откриват биополето на жертвата си от километри разстояние. Ние хората също имаме такова поле, съставено от феромони – молекули, които влияят на поведението, сексуалните наклонности и страха ни.
Питър
(прек.) Пак ли ще говорим за секс?

Уолтър
Питър, не бъди такъв моралист. Сигурен съм, че агент Дънам е виждала вече пенис. Нали, агент Дънам?

Питър
Баща ми, ако не го познаваш още.

Оливия
Но как момчето знае такива неща? Знае за убиеца и жертвите, без никога да ги е виждало.

Уолтър
Необяснимото винаги чака да бъде обяснено. 

Питър
С една дума той не знае.

Оливия
Но дори момчето да усеща убиеца, то не може да ми го каже. Не и така, че да мога да го разбера.

Уолтър
Ако това е проблемът, значи нямаме проблем.

Питър
Какво означава това?

Уолтър
Че момчето очевидно разсъждава. Има разум, само че ние просто не можем да го чуем.
Питър
И ти сигурно можеш да ги чуеш? Мислите му.

Уолтър
Може би мога. V
Оливия
Ти ли направи това? … Здравей! Искам да те изведа оттук за малко. Може ли? V
Астрид
Това е „Бъгс Бъни”. Не си въодушевен, нали?

Уолтър
Аха! Намерих го! Невралният стимулатор. Няма нещо, което да не може да прави.

Оливия
Чрез него искаш да прочетеш мислите на момчето?

Уолтър
Не да ги прочета, драга моя, а да ги чуя.

Питър
Защо не каза, че ще го използваш?
Уолтър
Защо?

Питър
Не съм съгласен да слагаш това допотопно средство върху момчето!

Оливия
Уолтър, миналият път ти направо го заби в главата на Питър.

Уолтър
Ако смятате, че е болезнено, ще го модифицирам.

Питър
Сериозно? Защо тогава не ми го предложи и на мен?

Уолтър
Няма да е особено трудно. Само трябва да уловим нервните импулси от говорните центрове в мозъка на момчето, което се постига като поставим електродите на металния пръстен. После остава да синтезираме импулсите. Приемете го като създаване на изкуствени гласни струни.

Питър
Колко просто. Все едно правим омлет.

Уолтър
Всъщност добрият омлет не се прави лесно. Момчето ще проговори за нула време. V
Елиът
Къде е момчето от тази стая?

Сестра
Беше изписано.

Елиът
От кого? V
Оливия
Искам да знаеш, че не трябва да правиш нищо против волята си. Ако дори само за миг се изплашиш или не харесваш това, което виждаш, стисни ръката ми ето така, чу ли?
Уолтър
Готов ли е?

Оливия
Готов, доколкото е възможно.
Питър
Този поглед ми е познат. Все едно всеки миг ще повърне.

Уолтър
Агент Фарнсуърт, готово ли е?

Питър
Уолтър, какво правиш?

Уолтър
Гледай и се учи, момче. V Безотказно е. V
Оливия
Браво на теб, Уолтър.

Уолтър
Благодаря. Сега можеш да изключиш музиката, агент Фарнсуърт. … Какво има?

Елиът
Какво става тук? Наистина ли мислите, че ще откраднете дете, което е под защита, без никой да забележи?

Оливия
Първо, никой не го е откраднал. Детето ни помага в криминално разследване.

Елиът
Как ви помага?

Оливия
Не се обиждайте, господин Майкълс, но това е класифицирана информация. Социални грижи нямат достъп до нея. Какво?
Бройлс
Господин Майкълс не е от Социални грижи, а от научно-техническия отдел към ЦРУ.

Елиът
Щях сам да ви го кажа, но вие нямате достъп до такава информация.

Бройлс
Уведомиха ни, че техният отдел ще поеме изцяло детето.

Оливия
С каква цел? Да го изследват?

Елиът
Това момче очевидно е оцеляло дълго време под земята в среда, бедна на кислород, храна и вода. Има опасност то да попадне сред хора, които не му мислят доброто и които искат да извлекат полза от него.

Оливия
Искате да го опазите? Извинявайте за резкия тон, но въобще не ви вярвам!
Бройлс
Дънам…

Елиът
Няма нищо. Честно казано мнението ви е без значение. Ще взема момчето.

Бройлс
Заповедта идва отгоре.

Астрид
Агент Франсис се обади, за да каже, че има нов факс от Стилиста.

Бройлс
Господин Майкълс, дайте ни още един ден?

Елиът
Един ден?

Бройлс
Момчето ще ни помогне да заловим убиеца. Аз отговарям лично за него. Гарантирам сигурността му.

Елиът
Съгласен, но вие ще ми го предадете без повече уговорки. … Договорихме ли се?

Бройлс
Да. V
Уолтър
Високообразованата ми майка току-що ни поднесе девет пая. Не, това са планетите от слънчевата система или поне бяха.
Питър
Погледни този герой. Казва се Роудблок. Сигурно не е от любимите ти, но само това имаме. Хм, странно. Винаги съм мислил, че този белег е от другата страна. Искаш ли го?

Уолтър
Има забрана… Фалическите символи са тема отбрана. Не.

Питър
Какво прави той?

Астрид
Мнемотехника –  освежаване на паметта чрез рими. Например „езера – водни недра”, тоест езерото Хюрон.

Питър
Знам, но защо го прави?

Астрид
Опитва се да си спомни свързването на кабелите в стимулатора.

Оливия
Благодаря, Чарли. Дръж ме в течение.

Питър
Лоши вести ли?

Оливия
Получихме кръвните резултати. Надявахме се, че кръвта под ноктите на жертвата е на убиеца.

Питър
Не е ли?

Оливия
Излиза, че Джийн е убийцата. Кръвта не е човешка, а кравешка.

Астрид
Кравешка ли каза?

Оливия
Примесена със синтетични полимери.

Астрид
Къде в Бостън можеш да се изцапаш с кравешка кръв?

Оливия
Астрид, би ли звъннала на ветеринарната служба? Търсим издадени разрешителни за гледане на говеда, както и адреси на ферми и изследователски центрове.
Уолтър
Моята мама е по… пижама!

Астрид
(прек.) Разбрано.

Уолтър
Ха! Алфа, бета, тета и гама! Тя е мама по пижама! Сигнал, усилване, модулация и съпоставяне на сигнала!

Оливия
(застъпва се с горната реплика) Държиш ли се?

Уолтър
…превръщаме моторно лингвистичните импулси в говор.
Оливия
Аз също.

Уолтър
Подай ми червените кабели. Питър?

Питър
Хрумна ми нещо. Преди няколко години работех като чистач в цех за пакетиране на месо.

Астрид
Звучи страхотно.

Питър
Направо върхът. Мисълта ми е, че там имаше от онези големи ролки найлон, с който пакетираха месото, преди да го извозят до магазините.

Оливия
Найлонът е полимер, нали?
Питър
Да. V
Уолтър
Добре. Мисля, че сме готови. Питър.

Питър
Да.

Уолтър
Точно така. Чуйте го.

Питър
Какво да чуем, Уолтър? Обикновен шум.

Уолтър
Не, компютърът превръща сигнала в звук. Постави затихвателя на 70 децибела.
Астрид
Вече взе да прилича на глас.

Уолтър
Да. Сега нивото на звуковото налягане. Включи аудиометъра на хиляда и петстотин херца. По-бавно! По-бавно!

Питър
Сам си го включи тогава!

Уолтър
Да! Астрид, бързо! Донеси магнетофона!

Питър
Изключи стимулатора! Изключи го! Той умира от студ! Да го свалим от него! Астрид, донеси едно одеало.

Уолтър
Отпред е свободно.

Астрид
(прек.) Ето.

Питър
Така. Сега вече ще се стоплиш.

Уолтър
Нещо не се връзва. Ако не друго, то поне мозъчната дейност генерира топлина.

Оливия
Търсим заподозрян в разследване за убийство.

Арчи
Имате предвид онзи от новините, който убивал момичета?
Оливия
Не сме сигурни. Може би. Сещате ли се за някой ваш сегашен или бивш служител с прояви на антисоциално поведение или нарушения на работното място?

Арчи
Не. Хората ми са добри. Трудолюбиви.

Оливия
Все пак ще ми е нужен списък на работниците ви.

Арчи
Добре.

Оливия
Така също и мостра от найлона ви за пакетиране.

Арчи
Найлона ли? Защо?

Оливия
Ще помогне при разследването. Ще е проблем ли?

Арчи
Не, но…

Оливия
Господин Ву?

Арчи
Един мъж дойде вчера и аз… му продадох малко найлон. V
Стилиста
Да ви помогна.

Жена 2
Благодаря ви. Майка ви добре ви е възпитала.

Оливия
Питър, аз съм. Връщам се. Е, как е момчето? Има ли напредък? 
Питър
Трудно е да се каже. Чухме нещо, но не съм сигурен дали беше момчето. Виж, не искам да те тревожа, защото то е добре, но се случи нещо странно.
Оливия
Странно ли?

Питър
Изведнъж то започна да трепери. Все едно бе станало с тридесет градуса по-студено.

Оливия
Болно ли е?

Питър
Не, нищо му няма. Увихме го с одеало да се стопли. Как е при теб? Откри ли нещо?

Оливия
Да. Явно Стилиста е купил найлон от една кланица в Роксбъри. Имам описанието му благодарение на теб.

Питър
Браво! Имаме добри новини!

Астрид
Какви?

Питър
Найлонът е бил купен от една кланица. Оливия е взела описанието на купувача. А ти връщаш ли се?

Уолтър
Има ли хладилници.
Питър
Секунда.

Уолтър
Попитай дали кланицата има хладилници.

Питър
Нали е кланица, пълна със сурово месо. Смело можем да предположим, че има. И какво от това?

Уолтър
Това обяснява всичко тогава.

Астрид
Уолтър, нещо не те разбирам.

Уолтър
Разбираш ме. Момчето, нашият малък приятел проявява емпатия.

Питър
Съпреживява емоциите на околните. Вече го каза.

Уолтър
Така ли?

Оливия
Продължавай. Какво имаш предвид?

Уолтър
Че детето е способно да осъществява емоционален контакт – както с работника, който го е открил, така и с убиеца, но най-важното е, че то е свързано емоционално и с теб, Оливия. Затова ти казва за престъпленията, защото знае, че информацията е важна за теб. Опитва се да ти помогне. V
Оливия
Искаш да ми помогнеш ли? V Мъжът, който върши лоши неща, ще причини зло на още хора, ако не го спра. Знаеш ли кой е той? Можеш ли да ми кажеш повече за него?

Питър
Може би не знае.

Астрид
Или не контролира способностите си.

Уолтър
Може би лек електрошок ще оправи нещата.

Оливия
Не. Нещо друго е. Той сякаш ми се сърди.

Астрид
Защото не иска да си ходи.

Оливия
Какво?

Астрид
Нали обещахте на Майкълс, че след като момчето ни помогне за Стилиста, ще му го предадете.

Уолтър
Той го е чул. По-скоро го е усетил.

Оливия
Извинявай. Работата така ме беше завладяла, че забравих колко странно ти се е сторило всичко и колко изплашен си бил, но ми е нужна отново помощта ти. Нищо не мога да направя, за да те задържа при нас, въпреки че силно го желая и ако ти наистина усещаш какво изпитвам, ще разбереш, че съм напълно искрена.
Оливия
Благодаря ти. V Хубава кола, господине. Къде отивате?

Мъж
Вкъщи. Вечерях навън.

Чарли
Отворете багажника. … Чисто.

Оливия
Благодаря ви. Извинявайте за неудобството.

Стилиста
Какво се е случило?

Оливия
Какво правите в квартала, господине?

Стилиста
Прибирам се от работа. Купих си нещо за пиене. Мога ли да попитам какво…, какво търсите?
Оливия
Съжалявам, това е служебна информация. Искаме да погледнем отзад в микробуса. V Чарли, провери в микробуса! V
Чарли
Лив, той е. Намерихме една жена. Жива е. V V Добре ли си?

Оливия
Да. … Господи. 
Чарли
Обажда се Франсис. Изпратете линейка в гробището зад улица „Йорк”. V
Бройлс
Бройлс.

Оливия
Оливия съм. Нуждая се от помощта ти.
Д-р Уиник
После ще направим кръвните изследвания. 
Оливия
Извинете, доктор Уиник?

Д-р Уиник
Да.

Оливия
Мога ли да поговоря с вас за секунда?

Д-р Уиник
Да.

Оливия
Здравей.

Уолтър
Здравей. Тази сутрин момчето се чувства много по-добре.

Оливия
Здравей. Благодаря. Помниш ли доктор Уиник? Тя ще те отведе сега, но не в болнично заведение, а в частен дом, където едно много мило семейство ще се грижи за теб и ще те пази.

Д-р Уиник
Да тръгваме. V
Оливия
Довиждане. V
Елиът
Как така е изчезнало?

Бройлс
Съжалявам, господин Майкълс.

Елиът
Къде е отишло?

Бройлс
И ние се питаме същото. Изчезнало е под носа на охраната.
Елиът
Как е възможно това? Та той е дете!

Бройлс
Да. Дете, което както сам отбелязахте, е живяло под земята, което от своя страна поставя въпроса как се е озовало там. Започвам да подозирам, че не знаем много неща за него и никога няма да узнаем. V
Ела
Не! Не съм, мамо! Не съм го казала!

Рейчъл
(прек.) Каза го. Здравей, Лив.

Оливия
Здравейте.

Ела
Мама не може да играе на „Саймън каза”. Не знае правилата.

Рейчъл
На четири годинки е, а е толкова силна. Майка съм на чудовище!
Ела
Ще играеш ли с нас?

Рейчъл
Недей, миличка. Остави леля Лив да си почине.

Оливия
Защо не.

Ела
Аз ще съм Саймън.

Оливия
Добре.

Ела
Саймън каза: „Вдигнете ръце във въздуха.”

Оливия
Добре.

Ела
Докоснете си носа.

Рейчъл
Да!

Ела
Ти изгуби.

Рейчъл
Добре. Хайде пак.

Ела
(репликата постепенно заглъхва) Саймън каза: „Докоснете си носа.” Пак изгуби!
________________________________________

